Russland og vi

Russland og vi er en bok skrevet av Vidkun Quisling. Teksten ble først utgitt som en artikkelserie i avisen Tidens Tegn høsten 1930, før den ble utgitt i bokform i julen samme år.

 Tematikk 

Boken omhandler det sovjetiske samfunnet i tiden etter den russiske revolusjonen, og Quislings antikommunistiske grunnsyn stod sentralt. I Russland og vi advarte han mot en tilsvarende revolusjon i Arbeiderpartiets eller NKPs regi i Norge, noe Quisling mente ville føre til et samfunn i kaos med titusenvis av døde.

Quisling-biograf Oddvar Høidal skriver at Russland og vi «styrket [Quislings] økende renommé som bolsjevismens svorne fiende i Norge». Høidal skriver videre at på tross av at det var noe hold i Quislings kritikk av Sovjet-systemet foresøkte han ikke på noen måte å være objektiv, «for ham gjaldt det å male Sovjetunionen så svart som mulig».

Historiker Hans Fredrik Dahl beskriver Russland og vi som «en eiendommelig tekst, utvilsomt et av de merkeligste intellektuelle dokumenter fra norsk mellomkrigstid». Dahl regner Quislings beskrivelser av jordbrukspolitikk og forholdene på den russiske landsbygda som gode, og skriver at «[Quislings] kritikk faller ledig og lesverdig». Samtidig trekker Dahl frem de rasebiologiske forklaringsmodellene brukt i boken, der Quisling anser revolusjonen som finsk-slaviske, asiatiske og orientalske folks angrep på et aristokrati «av vesentlig nordisk opprinnelse».

 Oversettelser til andre språk 

Høsten 1931 kom Russland og vi ut på engelsk med tittelen Russia and Ourselves. Den ble utgitt på den anerkjente forlaget Hodder & Stoughton, sannsynligvis på grunn av at forlegger Hodders norske kone kjente en venninne av Quisling. Boken ble også utgitt på spansk som Politica de Oriente y Occidente i 1935, etter å ha bli oversatt av en beundrer.

Det var tidlig også snakk om en tysk utgave, men dette ble ikke noe av før NS-forlaget Blix utgav den som Russland und wir i okkupasjonstiden i 1942, i Eberhard Günther Kerns oversettelse. I den tyske utgaven var teksten noe omarbeidet, og den pro-britiske innstillingen i originalutgaven var tonet ned. Det ble også lagt inn flere antisemittiske formuleringer, og når fremtidens Russland ble diskutert i sluttkapittelet var tidligere formuleringer om at landet måtte bygges opp igjen på amerikansk og engelsk kapital erstattet med formuleringer om at det måtte skje «ved skandinavisk og tysk arbeidshjelp».

Innhold
Kapitlene er inndelt slikt:
Forord
Folkehelse og rase
Politiske områder
1. Samfundets overhøihet over individet Proletariatets diktatur og klassekampen.
2. Sovjet- og partisystemet.
3. Nasjonalitets-politikken.
Økonomiske områder
1. Den private-økonomiske.
2. Industrien.
3. Handel.
4. Pengevesnet.
5. Transport. Post, telefon, telegraf.
Bondespørsmålet
1. Litt historikk.
2. Bolsjevikene tar makten.
3. Krigskommunismen.
4. Den nye økonomiske politikk.
5. Reaksjon.
6. Kommunistisk framstøt på landet
Sociale område
2. Boligforhold og levekår.
3. Det nye liv.
4. Almindelig betraktninger.
Kulturelle og åndelige område.
2. Bolsjevisme som verdensreligion
3. Bolsjevismens moral.
4. Religionsforfølgelse.
5. Videnskap og kunst.
6. Bolsjevismen og folkeoplysningen.
7. Bolsjevismens rasegrunnlag
Russlands eksempel.
1. Socialismen i ett land.
2. Kapitalisme eller socialisme?
Utenrikspolitikken
1. Grunnlaget.
2. Verdensrevolusjonen.
3. Propaganda. Erstatning. Dumping.
4. Russlands hånd over hele Asia.
5. Russland og England i Østen
7. Russlands front mot Europa.
8. Bolsjevikkenes krigs- og fredspolitikk.
Sammenfatning og utsyn
1. Revolusjonens betydning for verdensutviklingen.
2. Det nye Russland.
3. Russland og vi

 Se også 
Den nye verdenskeiser

 Referanser 


 Litteratur 




 Eksterne lenker 

  Boken i fulltekst, utgivelse fra 1930.

Kategori:Bøker fra 1930
Kategori:Norske sakprosabøker
Kategori:Antikommunisme